Innskuddspensjon kjennetegnes ved at det årlig spares et bestemt beløp til din fremtidige alderspensjon. Beløpet er definert som en prosentsats av lønn. Det opprettes en pensjonskonto for deg, og midlene investeres i fond. Summen av innskuddene og avkastningen bestemmer størrelsen på fremtidig alderspensjon. I en innskuddspensjon er det også mulig for arbeidsgiver å tilknytte uførepensjon og etterlattepensjon, noe som gir deg og din familie ekstra sikkerhet.